  Майя Бывальцева «Пельняньлэн дунневыл нуналэз» фестивальлэн таяз арын аспӧртэмлыкъёсыз, ужрад азе пуктэм ужпумъёс но вуоноезлы чакланъёс сярысь Удмуртиысь калыкъёслэн эшъяськон юртазы этно-пресс-клубын журналистъёслы веразы элькунысь йӧскалык политикая министр Лариса Буранова но фестивальлэн кураторез Екатерина Калентьева. Таяз арын нырысьсэ фестиваль «Юмшан» ӵектосэн Ижкарысь азбаръёсы вуиз. Удмурт йӧскалык шудонъёсын ужрадъёс котькуд ёросын радъяськизы. Екатерина Калентьевалэн верамезъя, отчы оглом 500-600 пала адями пыриськиз. 9-тӥ тулыспалэ, фестивальлэн йылпумъян нуналаз, озьы ик выльдӥськонъёс чакламын. Соос пӧлын Пельняньлэн нуналзэ пусъёнэ итӥськем пӧртэм каръёсын но кунъёсын вотэс пыр герӟаськон.  9-тӥ тулыспалэ ми скайп пыр герӟаськомы дуннеысь пӧртэм интыосын, кытын милям фестивальмы борды итӥськизы: саламъёс Эстониысь, Китайысь, Бурятиысь, Финляндиысь, Питерысь, Москваысь луозы. Фестивальмы борды пумен тросгес адямиос, пыриськисьёс итӥсько. Ми доры лыктыны быгатӥсьёс гинэ ӧвӧл, ас доразы пельнянь кутӥсьёс но Екатерина Калентьева, «Пельняньлэн дунневыл нуналэз» фестивальлэн кураторезВузкарон-адӟытон туэ озьы ик выль сямен радъяськоз, со адӟытонъёсъя павильонын ужалоз. Отчы ик чеберлыко киужъёсъя ярмаркаез выжтозы, ар ӵоже ортчоно тризмъя ужрадъёсын тодматозы. Со сяна, гынсапеген хоккей шудон ортчоз. Екатерина Калентьевалэн верамезъя, одӥгаз пумиськонэ хоккей шудӥсь песянайёс лыктозы. Озьы ик со пусйиз, одӥгаз но ужрадын пельнянь шудон арбери интыын уз луы. Туэ Пельнянь нуналлэн валтӥсь темаез – выль сямен. Лариса Бурановалэн верамезъя, со вань ужрадъёслэн пуштросазы шӧдӥське. Фестивальын вашкалаез но туалаез пумиськозы: песянайёс егитъёсын, рэп такмакъёсын. Азьвыл гуртъёсын гинэ юмшан сям кар улонэ но пыӵаз. Та фестивальын ми нош ик ӝутӥмы темаез, кытын мукет финн-угор улосвылъёсын ӵошатыса но, мон малпасько, Удмуртия кужмо луэ, соос асьсэос но сое пусъё. Ми калык лулчеберетэз архивысь, музейысь поттыны быгатӥмы. Милям выль амалъёс кылдӥзы, вашкала калык лулчеберет выль улонэн улыны кутскиз, со туж умой. Со этника уз быры шуыса оскон сётэ Лариса Буранова, Удмуртиысь йӧскалык политикая министрОзьы ик министр пусйиз, «Пельняньлэн дунневыл нуналэз» фестивалез туннэ туризм ужрадэн лыдъяны уг луы на. Ужрад сярысь тодӥсьёс вуыло ик, кылсярысь, Тольяттиысь, Казаньысь быдэс автобусъёс ветлӥзы. Элькунамы улӥсьёс сьӧрло ӵыжы-выжыоссэс ӧтьыло. Лариса Бурановалэн верамезъя, фестивалез зэмос турпродукт карыны тыршоно. Со матысь аръёслы нырысетӥез ужпум. Фестивальлэн ужпумез пельнянез сиёнэз сямен азинтон бордын ӧвӧл, ваньмызлы валамон бренд пыр удмурт лулчеберетэз азинтон бордын. Ми азямы сыӵе ужпум пуктӥськомы. Соин ик милем туристъёс кулэ. Татчы ветлыса, соос сьӧразы ивортодэтэз, асьме улосвылмылэсь но удмурт лулчеберетлэсь шунытсэ, «ческытсэ» мед нуозы Лариса Буранова, Удмуртиысь йӧскалык политикая министрКыкетӥез ужпум - сиён-юон фестивален артэ ужан программа ортчытон. Отчы, шуом, упаковка лэсьтӥсьёс, маркетинген герӟаськем ӧнерчиос люкаськысалзы. Министрлэн кылъёсызъя, со сярысь азьвыл ик малпаськизы вал, но радъясез уг тырмы. Соин ик Удмуртиын фестивальёсты дасян ужен ялан вырись ёз луыны кулэ, лыдъя Буранова. Элькунын фестиваль дирекция луыны кулэ, тужгес тодмо фестивальёсъя ке но ялан ужась команда мед луоз. Фестиваль кык толэзьскын уг лэсьтӥськы, кызьы ми котькуд ар лэсьтӥськомы, солэсь туж умой ужрад ноку уз пӧрмы. Фестиваль быдэс ар дасяське, малы ке шуоно партнеръёсъя, площадкаосъя, туристъёсъя ужаны кулэ Лариса Буранова, Удмуртиысь йӧскалык политикая министрСолэн кылъёсызъя, фестиваль сярысь кытын гинэ уг верало, котькытын туж умоен пумитало. Соин ик оскемзэ вераз, вуоз сыӵе вакыт, куке асьме доры лыктозы ваньмыз, кинлэн зэмос пельнянез веръямез, пельняньлэн шаераз вуылэмез потоз. ВАТСАН Удмуртия – пельняньлэн шаерез!» («Удмуртия - родина пельменей!») брендэз азинтон улсын «Пельняньлэн дунневыл нуналэз» фестиваль 2015-тӥ арысен ортчытъяське. Ужрад улосвылэз умой ласянь возьматон, элькунэз палэнын тодмато карон, удмурт йӧскалык лулчеберетэз вӧлмытон вылысь радъяське.   Фестиваль Russian Event Awards но Eventиада Awards йӧскалык премиослэн азвесь призёрез. Ужрадлэн синпелез «Туристический сувенир» огъяросси вожвылъяськонлэсь валтӥсь кузьымзэ басьтӥз (2016 ар). «Пельменный уикэнд» турмаршрут «Маршрут Года 2016» огъяросси премилэн йылпумъяназ «Лучший событийный туристический маршрут» номинациын нырысетӥ инты басьтӥз, нош 2017-тӥ арын толшоре «Серебряный лучник» йӧскалык премилэн призёрез луиз. 2018-тӥ «Пельняньлэн дунневыл нуналэз» Россиын сиён-юонлы сӥзем тол фестивальёс пӧлын нырысетӥ инты басьтӥз (ТурСтат агентствоен кылдытэм рейтингын), нош 2019-тӥ арын тулыспалэ ортчоно сиён-юонъя ужрадъёслэн лыдметазы нырысетӥ чуре интыяськиз. Тегъёс: Лулчеберет Туризм Ижкар Удмуртия йӧскалыкполитикаяминистерство ЛарисаБуранова Удмуртиысьтуризм Пельняньлэндунневылнуналэз  